CELEX: 32021R1820
Language: sl
Date: 2021-10-18 00:00:00
Title: Izvedbena uredba Komisije (EU) 2021/1820 z dne 18. oktobra 2021 o spremembi Izvedbene uredbe (EU) 2017/325 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta

19.10.2021   
               
               
                  SL
               
               
                  Uradni list Evropske unije
               
               
                  L 369/3
               
            
         IZVEDBENA UREDBA KOMISIJE (EU) 2021/1820
         z dne 18. oktobra 2021
         o spremembi Izvedbene uredbe (EU) 2017/325 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2016/1036 Evropskega parlamenta in Sveta z dne 8. junija 2016 o zaščiti proti dampinškemu uvozu iz držav, ki niso članice Evropske unije (1), in zlasti člena 11 Uredbe,
         ob upoštevanju naslednjega:
         
                     (1)
                  
                  
                     Za uvoz preje visoke trdnosti iz poliestra s poreklom iz Ljudske republike Kitajske v Unijo veljajo protidampinški ukrepi od 5,1 % do 9,8 % za vzorčene proizvajalce izvoznike iz LRK. Za sodelujoče proizvajalce izvoznike, ki niso bili vključeni v vzorec, je bila uvedena stopnja dajatve v višini 5,3 %. Poleg tega je bila z Izvedbeno uredbo Sveta (EU) št. 1105/2010 (2). na uvoz preje visoke trdnosti iz poliestra uvedena stopnja dajatve na ravni države v višini 9,8 %.
                  
               
                     (2)
                  
                  
                     Po pregledu zaradi izteka ukrepa so bili prvotni ukrepi z Izvedbeno uredbo Komisije (EU) 2017/325 (3) podaljšani za nadaljnjih pet let.
                  
               
                     (3)
                  
                  
                     V Izvedbeni uredbi Komisije (EU) 2019/1706 (4) je bilo ugotovljeno, da družba Wuxi Solead Technology Development Co., Ltd. (v nadaljnjem besedilu: Wuxi Solead) izpolnjuje merila, po katerih šteje za novega proizvajalca izvoznika, zato je bilo njeno ime dodano na seznam sodelujočih družb, ki niso vključene v vzorec.
                  
               
                     (4)
                  
                  
                     Družba je 26. maja 2020 po spremembi svojega imena (5)16. januarja 2020 Komisijo zaprosila za potrditev, da sprememba imena ne vpliva na upravičenost družbe do individualne stopnje protidampinške dajatve, ki se je zanjo uporabljala pod njenim prejšnjim imenom.
                  
               
                     (5)
                  
                  
                     Komisija je preučila predložene informacije in ugotovila, da sprememba imena ne vpliva na ugotovitve iz Izvedbene uredbe (EU) 2019/1706 in na stopnjo protidampinške dajatve, ki se uporablja za družbo Wuxi Solead.
                  
               
                     (6)
                  
                  
                     Komisija je 8. julija 2021 zainteresirane strani obvestila o svojih ugotovitvah in jih pozvala, naj v določenem roku predložijo pripombe. Prejela ni nobenih pripomb.
                  
               
                     (7)
                  
                  
                     Ukrepi iz te uredbe so v skladu z mnenjem odbora, ustanovljenega s členom 15(1) Uredbe (EU) 2016/1036 –
                  
               SPREJELA NASLEDNJO UREDBO:
         
            Člen 1
            
               1.   V Prilogi Izvedbene uredbe (EU) 2017/325 je treba sklicevanje na
               
                  
                              „Wuxi Solead Technology Development Co., Ltd.
                           
                           
                              Yixing City“
                           
                        
               razumeti kot sklicevanje na:
               
                  
                              „Jiangsu Solead New Material Group Co., Ltd.
                           
                           
                              Yixing City“
                           
                        
            
            
               2.   Dodatna oznaka TARIC A977, ki se uporablja za kitajske nevzorčene sodelujoče proizvajalce izvoznike, se uporablja za družbo Jiangsu Solead New Material Group Co., Ltd, Yixing City od 16. januarja 2020. Vse dokončne dajatve, plačane na uvoz izdelkov, ki jih proizvaja družba Jiangsu Solead New Material Group Co., Ltd., Yixing City, ki presegajo protidampinško dajatev, določeno v členu 1(2) Izvedbene uredbe (EU) 2017/325 v zvezi z družbo Wuxi Solead Technology Development Co., Ltd., se povrnejo ali odpustijo v skladu z veljavno carinsko zakonodajo.
            
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 18. oktobra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 176, 30.6.2016, str. 21.
         
            (2)  Izvedbena uredba Sveta (EU) št. 1105/2010 z dne 29. novembra 2010 o uvedbi dokončne protidampinške dajatve in dokončnem pobiranju začasne dajatve, uvedene na uvoz preje visoke trdnosti iz poliestra s poreklom iz Ljudske republike Kitajske, ter zaključku postopka v zvezi z uvozom preje visoke trdnosti iz poliestra s poreklom iz Republike Koreje in s Tajvana (UL L 315, 1.12.2010, str. 1).
         
            (3)  Izvedbena uredba Komisije (EU) 2017/325 z dne 24. februarja 2017 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta (UL L 49, 25.2.2017, str. 6).
         
            (4)  Izvedbena uredba Komisije (EU) 2019/1706 z dne 10. oktobra 2019 o spremembi Izvedbene uredbe (EU) 2017/325 o uvedbi dokončne protidampinške dajatve na uvoz preje visoke trdnosti iz poliestra s poreklom iz Ljudske republike Kitajske po pregledu zaradi izteka ukrepov v skladu s členom 11(2) Uredbe (EU) 2016/1036 Evropskega parlamenta in Sveta (UL L 260, 11.10.2019, str. 42).
         
            (5)  Yixing Market Supervision Administration – obvestilo o potrdtivi registracije spremembe družbe, v katero se vlaga tuji kapital (02821322-6) Popravek družbe, v katero se vlaga tuji kapital [2020] št. 01160001 Enotna identifikacijska številka socialnega kredita: 91320282330802782